Биыл есірткі таратуға қатысқан 40-тан астам жасөспірім ұсталды
"Биыл есірткі таратуға қатысқан 40-тан астам жасөспірім ұсталды" | "https://abai.kz/post/178060"
TITLE: Биыл есірткі таратуға қатысқан 40-тан астам жасөспірім ұсталды
URL: https://abai.kz/post/178060
META: "Биыл есірткі таратуға қатысқан 40-тан астам жасөспірім ұсталды" | "https://abai.kz/post/178060"
DATE: 29.12.2023
AUTHOR(s): Abai.kz
TOTAL WORDS: 187
TEXT: Қысқы демалыстың басталуына байланысты ІІМ ата-аналарға үндеу жасады, деп хабарлайды Polisia.kz . «Құрметті ата-аналар! Қазіргі уақытта есірткі кез-келген отбасының өміріне енуі мүмкін. Биыл полиция есірткі таратуға қатысы бар 40-тан астам кәмелетке толмағанды ұстады. Қысқы демалысқа байланысты Ішкі істер министрлігі ата-аналарды балаларының өміріне барынша араласуға шақырады, себебі баланың есірткі иммунитетін қалыптастыруда отбасының рөлі ең маңызды. Сіздер балаларыңыздың ортасын білулеріңіз керек, олар пайдаланатын интернет-ресурстарды қадағалағандарыңыз абзал. Жасөспірімнің заттарының арасында кез келген дәрі-дәрмек қаптамалары, фольга, шыны түтіктері, тамшуырлар кездессе, мұқият болыңыз. Мұның бәрі синтетикалық есірткіні қолдануға арналған құрал бола алады. Ақша шығынына немесе керісінше оның көбеюіне назар аударыңыз. Себебі есірткіні қолданудан басқа бала тез арада көп табыс табу мүмкіндігіне қызығып, оны таратуға қатысуы мүмкін», – деді ҚР ІІМ есірткі қылмысына қарсы іс-қимыл департаменті бастығының орынбасары Бақытжан Әмірханов. Егер сіздің балаңызда: араласатын ортасы өзгерсе; достарымен сөйлесу немесе хат алмасу кезінде жаңа түсініксіз сөздер пайда болса; телефонда, мессенджерлерде геолокациялары бар белгілер, фотосуреттер пайда болса, телефон нөмірлері, интернет-сайтқа сілтемелері бар жазбалар немесе сандар жиынтығы болса; белгісіз заттары бар түрлі-түсті орама болса, сіз күдіктенуге тиіссіз. Естеріңізге сала кетейік, есірткі қылмысы үшін қылмыстық жауапкершілік 16 жастан, есірткіні сатқаны үшін 14 жастан басталады. фото: ғаламтордан Abai.kz
